Diari Oficial de la Generalitat Valenciana


Sumari del DOGV 3773, del 16-06-2000 (2000/4649)

RESOLUCIÓ de 15 de maig de 2000, de la Conselleria d'Economia i Hisenda, per la qual s'autoritza determinada modificació tècnica com a conseqüència de l'aplicació del Decret 182/1999, pel qual es crea el Centre de Desenvolupament Marítim de la Generalitat Valenciana dependent de la Conselleria d'Obres Públiques, Urbanisme i Transports. Expedient 08.003/00-046.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4649


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 15 de maig de 2000, de la Conselleria d'Economia i Hisenda, per la qual s'autoritza determinada modificació tècnica com a conseqüència de l'aplicació del Decret 182/1999, pel qual es crea el Centre de Desenvolupament Marítim de la Generalitat Valenciana dependent de la Conselleria d'Obres Públiques, Urbanisme i Transports. Expedient 08.003/00-046. [2000/S4649]
  
El Decret 182/1999, de 5 d'octubre del Govern Valencià, crea el Centre de Desenvolupament Marítim de la Generalitat Valenciana, dependent de la Conselleria d'Obres Públiques, Urbanisme i Transports. Aquest centre assumeix part de les funcions i del personal de l'anterior centre, denominat Centre dels Esports del Mar, que estava adscrit a la Conselleria de Cultura, Educació i Ciència.
  
En el pressupost de la Conselleria de Cultura, Educació i Ciència per a aquest exercici s'inclou el programa 422.40, Ensenyaments i Titulacions Esportives. Aquest programa recull les funcions i recursos adscrits a l'esmentat Centre dels Esports del Mar amb excepció dels mitjans personals, que foren adscrits a la Conselleria d'Obres Públiques, Urbanisme i Transports en el passat exercici i afectats al programa 514.10, Infraestructures i Actuacions en la Costa.
  
A fi de donar compliment al que disposa el Decret 182/1999, es proposa el corresponent ajustament pressupostari, desglossant el contingut del programa 422.40, Ensenyaments i Titulacions Esportives que comporta adscriure els objectius, les funcions i els recursos propis del nou Centre de Desenvolupament Marítim a un nou programa pressupostari 457.20, Foment d'Activitats Nauticoesportives, així com la transferència de crèdit del capítol I, per import de 68.521.898 pessetes equivalent a la valoració dels llocs en el segon semestre d'aquest exercici, del programa 514.10, Infraestructures i Actuacions en la Costa al mateix capítol del nou programa esmentat.
  
En conseqüència, i d'acord amb el que disposen els articles 35 del TRLHPGV, 18 i 20 de la Llei 10/1999, de Pressupostos de la de la Generalitat Valenciana per 2000, resolc:
  
Primer
  
S'autoritza la minoració del crèdit en les aplicacions pressupostàries i pels imports següents:
  
Aplicació Import
  
36.03.903.60.7 2.090.000
  
06.19.276.66.83 16.973.565
  
30.51.806.45.2 58.358.136
  
Total 64.664.573
  
Segon
  
S'autoritza l'augment del crèdit en les aplicacions pressupostàries i pels imports següents:
  
Aplicació Import
  
44.10.352.29.7 2.090.000
  
63.64.299.24.78 67.397.365
  
19.04.918.24.0 18.346.342
  
Total 12.528.545
  
Tercer
  
Com a conseqüència de les minoracions i augments autoritzats en els punts primer i segon, es suprimeixen de l'annex d'inversions reals, fitxa FP6, del programa 422.40, Ensenyaments i Titulacions Esportives, els projectes d'inversió 2906, 2907 i 3262, i s'obri pel mateix import i dades descriptives en aquest annex, fitxa FP6, del nou programa 457.20, Foment d'Activitats Nauticoesportives, els projectes esmentats.
  
Quart
  
S'autoritza la modificació dels objectius i línies d'actuació, fitxa FP4, del programa 422.40, Ensenyaments i Titulacions Esportives, que queden determinats tal com es detalla en l'annex, així com la inclusió d'objectius i principals línies d'actuació en la fitxa FP4 del nou programa 457.20, Foment d'Activitats Nauticoesportives, tal com es detalla en l'annex.
  
Cinqué
  
S'autoritza la inclusió en l'annex d'ingressos afectes a programes, fitxa FP 3, del nou programa 457.20, Foment d'Activitats Nauticoesportives del concepte d'ingressos, 310.52, i import, i es suprimeix al seu torn del programa 422.40, Ensenyaments i Titulacions Esportives, tal com es detalla en l'annex.
  
València, 15 de maig de 2000.- El conseller d'Economia i Hisenda: Vicente Rambla Momplet.